A Bíróság (hetedik tanács) 2024. június 24‑i végzése – [Zarębala](i)
(C‑64/24. sz. ügy)
„ Előzetes döntéshozatal – A Bíróság eljárási szabályzata 53. cikkének (2) bekezdése – Bírák kizárása – Az emberi jogok és alapvető szabadságok védelméről szóló európai egyezmény 6. cikke – A »független és pártatlan bíróság« fogalma – Értelmezés – A Bíróság hatáskörének hiánya ”
1.      Az előzetes döntéshozatalra előterjesztett kérdések – A Bíróság hatásköre – Korlátok – Tagállamokat az uniós jog keretein kívül kötelező nemzetközi jogi rendelkezések értelmezése – Kizártság
(EUMSZ 267. cikk)
(lásd: 13. pont)
2.      Előzetes döntéshozatalra előterjesztett kérdések – A Bíróság hatásköre – Korlátok – Az emberi jogok európai egyezményének értelmezése iránti kérelem – Nemzeti jogvita tárgya, amely az uniós joghoz semmilyen szempontból nem kapcsolódik – A Bíróság hatáskörének nyilvánvaló hiánya
(EUSZ 6. cikk, (3) bekezdés; az Európai Unió Alapjogi Chartája, 47. cikk, 51. cikk, (1) bekezdés, és 52. cikk, (3) bekezdés)
(lásd: 14–23. pont és a rendelkező rész)
Rendelkező rész
Az Európai Unió Bírósága nyilvánvalóan nem rendelkezik hatáskörrel a Sąd Apelacyjny w Krakowie (krakkói fellebbviteli bíróság, Lengyelország) 2023. november 13‑i határozatával előterjesztett előzetes döntéshozatal iránti kérelem megválaszolására.
i      A jelen ügy neve fiktív. Az nem egyezik az eljárásban részt vevő egyetlen fél valódi nevével sem.